**Канспект урока па прадмеце Беларуская мова, 3 клас**

**Настаўнік: Лебядзюк Г.У.**

Тэма “Прыстаўка як частка слова”

Мэта:

* Сфарміраваць уяўленне пра прыстаўку як частку слова.

Задачы:

* Вучыць вызначаць прыстаўку ў словах;
* Фарміраваць уменне знаходзіць словы з прыстаўкамі, утвараць новыя словы пры дапамозе прыставак;
* Пазнаёміцць з напісаннем новага слоўнікавага слова, паўтарыць знаёмыя правілы правапісу;
* Узбагаціць слоўнік новымі словамі, развіваць мову і арфаграфічную пільнасць;
* Развіваць памяць, лагічнае мысленне, актывізаваць пазнавальную актыўнасць
* Фарміраваць навык самакантролю і правільнай самаадзнакі.
* Выхоўваць беражлівыя адносіны да прыроды, любоў да роднай мовы.

1. **Арганізацыйны момант.**

* Дзень добры, сябры. Рада вітаць вас на нашым відэа-уроку.

1. **Актуалізацыя ведаў.**

* Паглядзіце, кала ласка, на малюнак. Як вы думаеце, які зімовы месяц на ім адлюстраваны? Адгадайце загадку і зможаце дакладна адказаць на маё пытанне:

Завіруха не сціхае,

Снегу гурбы намятае.

То завые, то заплача,

З хаты выйсці – вось задача.

І калі ж вось так бывае?

Кожны гэты месяц знае.

Выйсці ў поле – вось пакута!

А завецца месяц - …(люты)

* У прыродзе наступіў апошні, але вельмі халодны зімовы месяц люты. Беларускі народ казаў: У лютым востры мароз, кароткая зіма.
* Як вы гэта разумееце? Якое слова ўжыта ў пераносным значэнні?
* Але вы можаце сагрэць прыроду і ў гэтым лютым месяцы! А для гэтага я вам падрыхтавала шмат цікавых заданняў, за правільнае выкананне якіх будзе з’яўляцца вось такое веснавое сонейка. Яго трэба намаляваць на палях сшытка простым алоўкам. Чым больш сонейкаў з’явіцца ў вашым сшытку, тым цяплей будзе ў прыродзе, і больш высокую адзнаку вы атрымаеце за ўрок! А вось і першае заданне:

У лютым востры **мароз**, кароткая **зіма**.

* Вызначце корань і канчатак у выдзеленых словах. Успомніце, як трэба знайсці корань? Канчатак? (вуснае выкананне)
* Праверце свае адказы.
* Упэўнена, што кожны з вас намаляваў сонейка! А ў нас хвілінка чыстапісання.

1. **Чыстапісанне**

* Спачатку адгарніце сшыткі і запішыце сённяшнюю дату і від работы.
* У наступным радку запішыце спалучэнні вялікай і радковай літары З. Сачыце за аднолькавым памерам пяцелькі ў літары “з” радковай. Дапішыце да канца радка.
* У другім радку я прапаную вам запісаць спалучэнні радковай літары “з” з іншымі літарамі.
* У народзе кажуць, што люты спачатку звініць маразамі, а ў канцы зазвініць ледзяшамі. Растлумачце, як вы разумееце гэты выраз.
* Што такое ледзяшы?
* Растлумачце правапіс прапушчаных літар. Якія словы цяжка праверыць правілам? (звініць, зазвініць)
* Сапраўды, правапіс літары “і” у гэтых словах трэба запомніць, таму што гэта – слоўнікавыя словы. Ці можна сказаць, што гэтыя словы аднакаранёвыя? Чаму?
* Запішыце пачатковую форму – звінець. Падкрэсліце літару “і”.
* Запішыце яшчэ некалькі слоў (званок, звонкі). А яны будуць аднакаранёвымі да слова “звінець”?
* Запішыце сказ, устаўляючы прапушчаныя літары.
* Знайдзіце ў сказе роднасныя словы і абазначце ў іх корань. Чым адрозніваюцца гэтыя словы па сваім саставе? (можна параўнаць з матэрыялам па рускай мове)
* Так, у слове “зазвініць” ёсць прыстаўка. Прыстаўка як частка слова – гэта тэма нашага сённяшняга ўрока.

1. **Новы матэрыял. Мэтапалаганне.**

* Што вам вядома пра прыстаўку з урокаў рускай мовы?
* Як вы думаеце,што мы сёння павінны даведацца пра прыстаўку?
* Сёння мы пастараемся адказаць на пытанні ДЗЕ? ЯК? ДЛЯ ЧАГО? А каб не забыць адказы, складзем схему-напаміналку.
* Вы ўжо ведаеце адказ на пытанні ДЗЕ? і ЯК? - прыстаўка знаходзіцца перад коранем і пішацца са словам разам. А зараз паназіраем за прыстаўкамі і адкажам на пытанне ДЛЯ ЧАГО?
* У беларускай мове, таксама як і ў рускай, ёсць шмат прыставак. Вось некаторыя з іх (На слайдзе). Зараз будзем іх шукаць у словах. Прачытайце сказы. Знайдзіце словы з прыстаўкамі. Як даведацца, што ў слове ёсць прыстаўка? Выпішыце гэтыя словы і абазначце прыстаўкі.
* Што вы можаце сказаць пра выпісаныя словы? (яны аднакаранёвыя). Атрымліваецца, што дзякуючы прыстаўкам, утварыліся новыя словы? Вось і адказ на пытанне ДЛЯ ЧАГО?
* Адгарніце старонку 4 падручніка і прачытайце правіла. Што новага вы даведаліся з яго?

1. **Замацаванне**

* Замацуем нашы веды на ПР.2 Утварыце словы пры дапамозе прыставак. Выдзяліце ў іх корань і прыстаўку.
* Праверым правільнасць выканання задання. Хто знайшоў памылкі- выправіце іх, а хто выканаў без памылак – малююць сонейка!
* Зараз пагуляем у моўную гульню “Наадварот”. Да слоў левага слупка вам трэба падабраць антонімы з правага слупка і запісаць словы парамі.
* Пры дапамозе чаго ўтварыліся антонімы? Абазначце прыстаўкі.
* Мы яшчэ раз упэўніліся, што прыстаўка служыць для ўтварэнння новых слоў. А нам час адпачыць.
* Люты – гэта месяц, у якім зіма і вясна спрачаюцца. Толькі што было сонейка, а зараз зноў снег пайшоў.Ён прынёс нам шмат снежных слоў. Калі ў слове вы знойдзеце прыстаўку, пакажыце значэнне гэтага слова сваімі рухамі.

**Фізхвілінка “Сняжынкі”**

* Адпачылі і зноў за работу! Пр. 3 Прачытайце верш. Чаму ён так называецца? Што значыць “пасварыся з сонікам”?
* Выпішыце выдзеленыя словы і выдзеліце ў іх корань і прыстаўку. Праверце сваю работу. Не забывайце пра Сонейка.
* Вы ўжо ведаеце, што прыстаўкі служаць для ўтварэння новых слоў. У наступным заданні вам трэба будзе падабраць да слова прыстаўку, якая будзе падыходзіць па сэнсе і запісаць словазлучэнні.

**\_\_йсці з парку**

**\_\_маляваць на дошцы**

**\_\_бачыць у садзе**

**\_\_ліць у кубачак**

**\_\_нёс цукеркі**

* Праверце сваю работу.
* Нашу сустрэчу мы пачалі з народных прыкмет. А вось і яшчэ адна.

Пр.4

* Прачытаце народныя прыметы. Спішыце. Падбярыце да выдзеленых слоў аднакаранёвыя. У гэтым вам дапамогуць словы для даведак. Абазначце ў выдзеленых словах корань і прыстаўку.
* Я адчуваю, што ў нас становіцца ўся цяплей! Гэта значыць, што вы пасябравалі з прыстаўкай і выконваеце заданні без памылак!
* А вось і апошняе заданне. І зноў народная прыкмета.

Прачытайце народную прымету і запомніце яе. Растлумачце напісанне выдзеленых літар. Знайдзіце слова з прыстаўкай.

**Вятры і мяцелі ў лютым адгудзелі.**

* Запшыце прыкмету па памяці.Выдзяліце прыстаўку. Праверце.

1. **Абагульненне і вынік**

* Наша сустрэча падыйшла да канца. Мы выканалі шмат заданняў па новай тэме і засталося адказаць на галоўныя пытанні ўрока. За кожны правільны адказ – сонейка!
* Што такое прыстаўка?
* Дзе яна знаходзіцца?
* Як прыстаўка пішацца са словам?
* Для чаго служыць прыстаўка?
* Якое новае слоўнікавае слова мы даведаліся?

1. **Рэфлексія, хатняе заданне**

* Упэўнена, што ў вышых сшытках ззяе не адно сонейка! Значыць мэты ўрока вы дасягнулі. Таму і хатняе заданне прапаную вам выбраць самім:
* у каго 1 ці 2 сонейка – Пр.6
* у каго больш – заданне у інтэрнеце па спасылкам:
* [**https://wheelofnames.com/ru/#**](https://wheelofnames.com/ru/)
* [**https://learningapps.org/display?v=pbrmdhi6c21**](https://learningapps.org/display?v=pbrmdhi6c21)
* Хто хоча выканаць усе заданні – калі ласка!
* А цяпер ацаніце сваю работу. Колькосць сонейкаў – гэта ваша адзнака! А ў каго сонейкаў больш за 10 – за сённяшні ўрок у вас тытул СУПЕР-ВУЧАНЬ!
* Дзякуй вам, сябры, за ўрок! Да наступнай сустрэчы!